
Maa- ja Ruumiameti osutatavate tasuliste teenuste loetelu, tasumäärad, tasude arvestamise ja tasuliste teenuste osutamise kord

Määrus kehtestatakse ruumiandmete seaduse § 73 lõike 3 ja § 737 lõike 5 alusel.

§ 1. Tasuliste teenuste loetelu
Maa- ja Ruumiameti põhitegevusega seotud tasulised teenused on:
1) võrguteenuste loomine ja osutamine;
2) globaalse positsioneerimise tugijaamade sertifitseerimine;
3) reaalaja andmevood üksikutest tugijaamadest ja reaalaja parandid ESTPOS tugijaamade võrgust;
4) topograafiliste andmete hõivamine ja andmete töötlemine;
5) Eesti topograafia andmekogu andmetest digitaalsete kaardifailide loomine;
6) andmeanalüüsi koostamine.
§ 2. Tasuliste teenuste tasumäärad
Käesoleva määruse §-s 1 loetletud teenuste ja Eesti topograafia andmekogu alusel loodud tardkujul kaartide tasumäärad kehtestatakse käesoleva määruse lisas.
§ 3. Tasuliste teenuste osutamise kord
(1) Maa- ja Ruumiamet osutab määruses sätestatud tasumäärade alusel tasulisi teenuseid tellija tellimuse alusel, mis esitatakse vabas vormis.
(2) Tasulise teenuse osutamiseks võib Maa- ja Ruumiamet sõlmida tellijaga kirjalikku taasesitamist võimaldavas vormis lepingu, milles sätestatakse teenuse osutamise täpsem sisu, maht, maksumus ja täitmise tähtaeg.
(3) Tellija tasub tasulise teenuse eest vastavalt määruses sätestatud tasumäärade järgi arvestatud hinnale Maa- ja Ruumiamet väljastatud arve alusel pärast teenuse osutamist, kui ei ole kokku lepitud teisiti.
§ 4. Määruse jõustumine
Määrus jõustub üldises korras.

